പ്രതിപക്ഷം പിന്തുണച്ചു, എതിര്പ്പില്ല ഒബിസി ബില് ലോക്സഭ പാസാക്കി ന്യൂ ഡല്ഹി: ഒബിസി പട്ടിക തയ്യാറാക്കുന്നതിന് സംസ്ഥാനങ്ങളുടെ അവകാശം പുനസ്ഥാപിക്കുന്നതിനുള്ള ബില് ലോക്സഭ പാസാക്കി. കോണ്ഗ്രസ് ഉള്പ്പടെയുള്ള പ്രതിപക്ഷ പാര്ട്ടികളുടെ പിന്തുണയോടെയാണ് ബില് ലോക്സഭയില് പാസാക്കിയത്. 385 അംഗങ്ങള് ബില്ലിനെ പിന്തുണച്ചു. ദേശീയ ഒബിസി കമ്മിഷന് കേന്ദ്രസര്ക്കാര് ഭരണഘടനപദവി നല്കിയ സാഹചര്യത്തിലായിരുന്നു കോടതിയുടെ തീരുമാനം. ഇത് മറികടന്ന് സംസ്ഥാനങ്ങള്ക്ക് ഒബിസി പട്ടിക തയ്യാറാക്കാനുള്ള അധികാരം പുനസ്ഥാപിക്കാനാണ് പുതിയ ഭരണഘടനഭേദഗതി. മറാത്താ കേസിലെ സുപ്രിംകോടതി വിധി നിയമംമൂലം മറികടക്കാനാണ് ഭേദഗതി. ഭരണഘടനാ ഭേദഗതി രാജ്യസഭ നാളെ പരിഗണിക്കും. അതേസമയം പെഗാസസ് ചാരവൃത്തി, കര്ഷകപ്രക്ഷോഭം എന്നീ വിഷയങ്ങളില് പ്രതിഷേധം തുടരുന്ന പ്രതിപക്ഷം ഈ ബില് പാസാക്കാന് ഇരുസഭയിലും സര്ക്കാരുമായി സഹകരിക്കാമെന്ന് ഉറപ്പ് നല്കിയിരുന്നു.